Groenpunt-moord: Britse amptenare ondersteun gesin | Netwerk24
Deur Jenna Etheridge, News24 25 Oktober 2018 19:34
Upendra Edward Galegedera Foto: Facebook
Die Britse owerhede verleen ondersteuning aan die gesin van 'n Britse man wat vandeesweek in 'n woonstel in Groenpunt, Kaapstad, vermoor is.
News24 het vroeër berig dat die 50-jarige man verlede Vrydag laas lewend gesien is.
Die polisie het Maandag op sy bebloede lyk afgekom. Die man, Upendra Edward Galegedera, het familielede in Hertfordshire, Engeland. Dit wil voorkom of Galegedera nie op vakansie was nie, maar dat hy in Kaapstad gewoon het.
Isabel Potgieter, woordvoerder van die Britse konsulaat, is bewus van die voorval. "Ons personeel ondersteun die gesin van die Britse man ná sy dood in Kaapstad en ons is in verbinding met die Suid-Afrikaanse owerhede," sê Potgieter.
Die polisie het Galegedera se voertuig, 'n Audi A3, in 'n straat naby die woonstelkompleks gekry.
Volgens kapt. FC van Wyk, polisiewoordvoerder, is niemand nog in verband met die moord aangekeer nie.
" 'n Nadoodse ondersoek moet nog afgehandel word om die oorsaak van die man se dood te bepaal," sê Van Wyk. Enigiemand met inligting wat die polisie in hul ondersoek kan help, word versoek om met die ondersoekbeampte speursers. Botha by 021 430 3733 in verbinding te tree.